**Argumentarea necesității**

**cu privire la inițierea negocierilor și aprobarea semnării Acordului, întocmit prin schimb de note, între Guvernul Republicii Moldova si Guvernul Japoniei privind extinderea cooperării economice japoneze (Proiectului privind *Îmbunătățirea echipamentelor de prevenire a incendiilor*)**

1. **Descrierea tratatului**

Acordul de grant propus pentru negocieri reprezintă un tratat bilateral, care se va încheia prin schimb de note, dintre Guvernul Republicii Moldova și Guvernul Japoniei.

Potrivit prevederilor proiectului dat, Acordul de grant, întocmit prin schimb de note, are drept scop să contribuie la implementarea Proiectului privind *Îmbunătățirea echipamentelor de prevenire a incendiilor*, prin acordarea mijloacelor valutare pentru finanțarea achizițiilor de bunuri și/sau servicii pentru Republica Moldova din surse eligibile convenite. Beneficiarul direct al proiectului este Inspectoratul General pentru Situații de Urgență al Ministerului afacerilor interne, iar în cadrul proiectului urmează a fi achiziționate autoscari și autospeciale de intervenție la incendii și descarcerare, cît și prevăzută instruirea pompierilor și salvatorilor moldoveni.

Acordul de grant, întocmit prin schimb de note, va intra în vigoare la data recepționării de către Guvernul Japoniei a notificării în scris din partea Guvernului Republicii Moldova cu privire la finalizarea procedurilor interne necesare pentru intrarea în vigoare a acestuia.

Nivelul tratatului: interguvernamental.

1. **Analiza de impact**
2. *Informații generale*: Actualitatea tratatului este determinată de existența relațiilorbilaterale de cooperare dintre Guvernul Republicii Moldova și Guvernul Japoniei și are drept scop final creșterea gradului de siguranță a cetățeanului prin achiziția de bunuri și/sau servicii în vederea implementării Proiectului privind *Îmbunătățirea echipamentelor de prevenire a incendiilor*. În scopul valorificării asistenței oferite, cu titlu de grant, după semnarea Acordului, prin schimb de note, urmează să fie parcurse mai multe etape: recepționarea bunurilor, utilizarea conform destinației a echipamentelor de prevenire a incendiilor.
3. *Aspectul politic, cultural și social:* Prevederile Acordului nu contravin politicii interne şi externe promovate de Republica Moldova.

Realizarea tratatului va avea impact benefic din punct de vedere social. Or, potrivit prevederilor exhaustive din Acord, se va asigura că produsele și/sau serviciile achiziționate în cadrul tratatului să fie utilizate de către beneficiar propriu-zis, în scopuri ne-comerciale și non-militare.

Prevederile tratatului nu relevă careva aspecte de impact cultural, întrucât se referă la echipamente de prevenire a incendiilor. Fapt care se va asigura şi pe parcursul realizării tratatului.

1. *Aspectul economic și de mediu:* Semnarea Acordul menţionat va contribui esențial la creșterea securității și siguranței populației, cât și a mediului înconjurător, ceea ce va avea efecte pozitive asupra economiei naţionale. Un alt factor care va îmbunătăți aspectul economic este scăderea timpului de răspuns în situații de urgență și excepționale, contribuit la micșorarea pagubelor materiale.
2. *Aspectul normativ:* Prezentul tratat este un instrument de colaborare bilaterală între Guvernul Republicii Moldova și Guvernul Japoniei, axat pe extinderea cooperării economice, care este compatibil cu prevederile Constituției Republicii Moldova, Carta ONU, alte tratate internaționale în vigoare și angajamente asumate de țara noastră pe plan internațional.

În urma semnării acestui acord bilateral nu va fi necesar de a opera modificări în actele normative ale Republicii Moldova la care este parte.

1. *Aspectul instituțional și organizatoric:* Guvernul Republicii Moldova (beneficiarul) va încheia, cu aprobarea Guvernului Japoniei, un contract cu cetățenii japonezi pentru procurarea produselor şi/sau serviciilor în corespundere cu cele stipulate în Procesul-verbal cu privire la detaliile procedurale din proiectul tratatului.
2. *Aspectul financiar:* Acordul, întocmit prin schimb de note, are drept scop confirmarea deschiderii Guvernului Japoniei de a oferi mijloace financiare, cu titlu de grant, Guvernului Republicii Moldova în valoare de la 1,55 miliarde Yeni japonezi (*¥ 1.550.000.000)* ), prin intermediul Agenției Japoneze pentru Cooperare Internațională (JICA),și se va executa, inclusiv în Yeni japonezi prin plata către contul deschis în numele Guvernului Republicii Moldova la o bancă din Japonia.

Eventualele cheltuieli aferente descărcării, vămuirii și transportării bunurilor, precum și alte cheltuieli necesare pentru implementarea proiectului, care nu sunt acoperite de grant vor fi efectuate în limita alocărilor bugetare prevăzute.

Totodată, la implementarea tratatului se vor aplica facilitățile fiscale și vamale aferente realizării proiectelor asistență tehnică și investițională în derulare, care cad sub incidența tratatelor internaționale la care Republica Moldova este parte în speță Acordul de cooperare tehnică dintre Guvernul Republicii Moldova și Guvernul Japoniei, semnat la Chișinău la 14 mai 2008 și ratificat prin Legea nr.225-XVI din 30 octombrie 2008.

De asemenea, proiectul dat se va reflecta în bugetul de stat ca fiind finanțat din surse externe conform prevederilor cadrului normativ în vigoare, la etapa corespunzătoare.

1. *Aspectul temporar*: Perioada de implementare a Acordului este specificată în Acord de Grant, cu condiția că perioada va fi cuprinsă între data intrării în vigoare a Acordului de Grant și ultimul termen pentru finanțare. Perioada poate fi extinsă prin consens reciproc dintre autoritățile competente a celor două guverne.

De asemenea, este de menționat, că bunurile și/sau serviciile achiziționate în cadrul acestui acord nu pot fi exportate sau reexportate din țara Destinatarului.

1. **Procedura negocierilor/semnării tratatului**

Aspectul procedural al semnării Acordul, întocmit prin schimb de note urmează a fi semnat în numele celor două Guverne, prin Schimbul de Note între Ministerul Afacerilor Externe şi Integrării Europene al Republici Moldova şi Ambasada Japoniei la Chişinău. Notele vor fi întocmite în limba engleză, semnate de Ministerul Afacerilor Externe și Integrării Europene şi, corespunzător, Ambasadorul Japoniei, schimbul acestora urmând a avea loc la Chişinău. Procedura de încheiere a prezentului tratat va avea loc în corespundere cu respectarea rigorilor cadrului normativ în vigoare, și în corespundere cu prevederile pct. 28 din Hotărârea Guvernului nr.442/2015. Totodată, se consideră imperativă adoptarea unei singure Hotărîri de Guvern privind inițierea negocierilor și aprobarea semnării Acordului prin Schimbul de Note, ținînd cont de faptul că acesta nu va suferi modificări esențiale, importanța prevederilor pentru Republica Moldova din perspectiva absorbției asistenței externe, precum și că semnarea nu poate fi amînată fiind condiționată expres de termenul invocat de Guvernul Japoniei.

Acordul întră în vigoare la data recepționării de către Guvernul Japoniei a notificării în scris din partea Guvernului Republicii Moldova cu privire la finalizarea procedurilor interne necesare pentru intrarea în vigoare a acestuia.

În acest context, luând în considerare cele expuse, Ministerul Afacerilor Interne intervine cu propunerea de a iniția negocierile și de a aproba semnarea Acordului între Guvernul Republicii Moldova şi Guvernul Japoniei privind extinderea cooperării economice japoneze.

 **Secretar de stat Mariana GRAMA**